CELEX: C2007/199/14
Language: el
Date: 2007-08-25 00:00:00
Title: Υπόθεση C-467/05: Απόφαση του Δικαστηρίου (τρίτο τμήμα) της 28 Ιουνίου 2007 [αίτηση του Tribunale di Milano (Ιταλία) για την έκδοση προδικαστικής αποφάσεως] — ποινική διαδικασία κατά Giovanni Dell'Orto (Αστυνομική και δικαστική συνεργασία σε ποινικές υποθέσεις — Απόφαση-πλαίσιο 2001/220/ΔΕΥ — Οδηγία 2004/80/ΕΚ — Έννοια του όρου θύμα σε ποινικές διαδικασίες — Nομικό πρόσωπο — Επιστροφή περιουσιακών στοιχείων κατασχεθέντων στο πλαίσιο μιας ποινικής διαδικασίας)

25.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 199/9
            
         Απόφαση του Δικαστηρίου (τρίτο τμήμα) της 28 Ιουνίου 2007 [αίτηση του Tribunale di Milano (Ιταλία) για την έκδοση προδικαστικής αποφάσεως] — ποινική διαδικασία κατά Giovanni Dell'Orto
   (Υπόθεση C-467/05) (1)
   
   (Αστυνομική και δικαστική συνεργασία σε ποινικές υποθέσεις - Απόφαση-πλαίσιο 2001/220/ΔΕΥ - Οδηγία 2004/80/ΕΚ - Έννοια του όρου «θύμα» σε ποινικές διαδικασίες - Nομικό πρόσωπο - Επιστροφή περιουσιακών στοιχείων κατασχεθέντων στο πλαίσιο μιας ποινικής διαδικασίας)
   (2007/C 199/14)
   Γλώσσα διαδικασίας: η ιταλική
   Αιτούν δικαστήριο
   Tribunale di Milano
   Ποινική διαδικασία ενώπιον του αιτούντος δικαστηρίου κατά
   Giovanni Dell'Orto
   παρισταμένης της: Saipem SpA
   Αντικείμενο της υποθέσεως
   Αίτηση εκδόσεως προδικαστικής αποφάσεως — Tribunale di Milano — Ερμηνεία των άρθρων 2 και 9 της αποφάσεως πλαισίου του Συμβουλίου, της 15ης Μαρτίου 2001, σχετικά με το καθεστώς των θυμάτων σε ποινικές διαδικασίες, και του άρθρου 17 της οδηγίας 2004/80/ΕΚ του Συμβουλίου, της 29ης Απριλίου 2004, για την αποζημίωση των θυμάτων εγκληματικών πράξεων (ΕΕ L 261, σ. 15) — Στην έννοια του θύματος περιλαμβάνεται και «οποιοδήποτε άλλο πρόσωπο ζημιούμενο από εγκληματική πράξη» — Δικαίωμα αποκαταστάσεως υπέρ των προσώπων αυτών
   Διατακτικό της αποφάσεως
   Η απόφαση-πλαίσιο 2001/220/ΔΕΥ του Συμβουλίου, της 15ης Μαρτίου 2001, σχετικά με το καθεστώς των θυμάτων σε ποινικές διαδικασίες, πρέπει να ερμηνευθεί υπό την έννοια ότι, στο πλαίσιο μιας ποινικής διαδικασίας και, ειδικότερα, μιας διαδικασίας εκτελέσεως μεταγενέστερης μιας αμετάκλητης καταδικαστικής αποφάσεως, όπως αυτή της κύριας δίκης, η κατά την απόφαση-πλαίσιο έννοια του όρου «θύμα» δεν περιλαμβάνει τα νομικά πρόσωπα που έχουν υποστεί ζημία προκληθείσα απευθείας από πράξεις ή παραλείψεις τελεσθείσες κατά παράβαση της ποινικής νομοθεσίας κράτους μέλους.
   
      (1)  ΕΕ C 74 της 25.3.2006.